text: Челси ще се конкурира с Реал Мадрид за звездата на Монако - Футбол свят - Трансфери - Gong.bg
  Големият талант на Монако Аурелиен Чуамени привлича все повече интерес от цяла Европа, след като се появи на голямата сцена през миналия сезон и впоследствие проби дори и във френския национален отбор.
  Испанският вицешампион Реал Мадрид е един от клубовете, които проявяват засилен интерес към 21-годишния халф и го смятат за възможен вариант, но те не са единственият отбор, който следи изявите му. Смята се, че Челси също има мераци за Чуамени и го е поставил на първо място в списъка си с потенциални трансфери, пише "Marca".
  Очакванията са Чуамени да напусне Монако следващото лято. Според уебсайта Transfermarkt стойността на младежа се е увеличила от 18 милиона евро на 36 милиона евро от началото на този сезон.
  Чуамени наскоро призна, че е поласкан от интереса, проявен от страна на Реал Мадрид, който със сигурност го вижда като възможен дългосрочен вариант в халфовата си линия за заместник на ветерана Лука Модрич.